Θωμάς Μόνταγκιου, 4ος κόμης του Σόλσμπερι

Ο Θωμάς Μόνταγκιου, 4ος Κόμης του Σόλσμπερι, Ιππότης τής Περικνημίδος, αγγλ: Thomas Montagu, 4th Earl of Salisbury, KG (13 Ιουνίου 1388 - 3 Νοεμβρίου 1428) από το Μπίσχαμ τού Μπέρκσιρ, ήταν Άγγλος ευγενής, και ένας από τούς σημαντικότερους Άγγλους διοικητές, κατά τη διάρκεια τού Εκατονταετούς Πολέμου.

 Καταγωγή 
μικρογραφία|150εσ|Ο θυρεός τού Θωμά Μόνταγκιου 4ου κόμη τού Σόλσμπερι είναι τεταρτομερής: 1ο & 4ο: των Μόνταγκιου, 2ο & 3ο: των Μόντερμερ.

Ήταν ο μεγαλύτερος γιος του Ιωάννη Μόνταγκιου 3ου κόμη τού Σόλσμπερι (απεβ. 1400), που σκοτώθηκε ενώ συνωμοτούσε εναντίον του Βασιλιά Ερρίκου Δ΄ το 1400, και οι γαίες του κατασχέθηκαν. Οι γαίες ανακτήθηκαν εν μέρει από τον Θωμά το 1409, και πλήρως το 1421. Μητέρα του ήταν η Μωντ Φράνσις, (χήρα του σερ Άλαν Μπάξχαλ Ιππότη τής Περικνημίδος), κόρης του σερ Άνταμ Φράνσις (γενν. π. 1334), δημάρχου του Λονδίνου.

 Σταδιοδρομία 
Ο Θωμάς αποκαλέστηκε στο Κοινοβούλιο ως κόμης τού Σόλσμπερι το 1409, αν και δεν χρίστηκε επίσημα κόμης μέχρι το 1421. Το 1414 χρίστηκε Ιππότης της Περικνημίδος. Τον Ιούλιο τού 1415 ήταν ένας από τούς επτά ευγενείς, που δίκασαν τον Ριχάρδο κόμη του Κέιμπριτζ, με την κατηγορία της συνωμοσίας εναντίον του Βασιλιά Ερρίκου Ε΄. Στη συνέχεια ο Μόνταγκιου ενώθηκε με τον βασιλιά Ερρίκο Ε΄ στη Γαλλία, όπου πολέμησε στην πολιορκία του Αρφλέρ και στη Μάχη του Αζενκούρ.  Ο Μόνταγκιου πολέμησε σε διάφορες άλλες εκστρατείες στη Γαλλία τα επόμενα χρόνια. Το 1419 κατείχε ανεξάρτητη διοίκηση, διορίστηκε αντιστράτηγος της Νορμανδίας, και ονομάστηκε Κόμης του Περς  ως μέρος της πολιτικής του Ερρίκου Ε΄, για τη δημιουργία Νορμανδικών τίτλων για τους οπαδούς του.

Αν και εργάστηκε σε ορισμένες διπλωματικές αποστολές, σχεδόν δεν συμμετείχε στην πολιτική , και πέρασε το μεγαλύτερο μέρος της υπόλοιπης ζωής του ως στρατιωτικός στη Γαλλία, ηγούμενος στρατευμάτων στις διάφορες αψιμαχίες και πολιορκίες, που ήταν κεντρικής σημασίας σε αυτό το μέρος του Εκατονταετούς Πολέμου. Το 1423 διορίστηκε κυβερνήτης της Καμπανίας, και το 1425 κατέλαβε την πόλη του Λε Μαν. Μετά από ένα χρόνο στην Αγγλία επέστρεψε σε θέση διοίκησης το 1428, και πολέμησε στην πολιορκία της Ορλεάνης, στην οποία έχασε τη ζωή του στις 3 Νοεμβρίου του ίδιου έτους. 

 Οικογένεια 
Νυμφεύτηκε δύο φορές:

Πρώτα την Ελεονώρα Χόλλαντ, αδελφή και τελικά συγκληρονόμο τού Εδμόνδου Χόλλαντ 4ου κόμη τού Κεντ, και κόρη τού Θωμά Χόλλαντ 2ου κόμη τού Κεντ. Με την Ελεονώρα απέκτησε μία κόρη, το μοναδικό νόμιμο παιδί του, την:
 Αλίκη Μόνταγκιου, που παντρεύτηκε τον Ριχάρδο Νέβιλ, ο οποίος αργότερα διαδέχθηκε τον πεθερό του ως 5ος κόμης τού Σόλσμπερι.

Έπειτα την Αλίκη Τσώσερ, κόρη τού Θωμά Τσώσερ, και εγγονή τού ποιητή Τζέφρυ Τσώσερ.

 Αδέλφια 
Ριχάρδος Μόντακιουτ,
Θωμάς Μόντακιουτ 4ος κόμης τού Σόλσμπερυ,
λαίδη Άννα Μόντακιουτ, παντρεύτηκε τον σερ Ριχάρδο Β΄ Χάνκφορντ (ως 2η σύζυγός του), στη συνέχεια τον σερ Λιούις Γιόχαν (ως 2η σύζυγός του) και έπειτα τον Ιωάννη Χόλλαντ 2ο δούκα τού Έξετερ (ως 3η σύζυγός του). Η λαίδη Άννα ήταν η μητέρα τής Άννας Χάνκφορντ από τον 1ο γάμο της.
λαίδη Μαργαρίτα Μόνταιουτ,
λαίδη Ελισάβετ Μόντακιούτ,
σερ Άλαν Μπάξχαλ Β΄, ετεροθαλής αδελφός.

 Ένας νόθος γιος 
Είχε έναν φυσικό γιο, τον:
 (νόθος) Ιωάννη (ή Ιάκωβο) Μόνταγκιου/Μόντακιουτ, στον οποίο κληροδότησε το κτήμα του στο Λάντεσνταουν στο Κεντ. Στο έργο Collins Peerage αναφέρεται, ότι ήταν ο πρόγονος τής οικογένειας Μόνταγκιου τού Μπόουτον Χάουζ, στο Νορθάμπτονσιρ (η οποία χρησιμοποιεί το οικόσημο και τους θυρεούς των Μόνταγκιου κομήτων τού Σόλσμπερυ, αλλά διαφέρει με ένα μαύρο πλαίσιο), η οποία περιλαμβάνει τον Μόνταγκιου δούκα τού Μόνταγκιου, τον Μόνταγκιου κόμη τού Μάντσεστερ, τον Μόνταγκιου κόμη τού Σάντουιτς, κ.λπ., των οποίων ο πρώτος αποδεδειγμένος πρόγονος ήταν ο Θωμάς Μόνταγκιου (απεβ. 1516) από το Χέμινγκτον τού Νορθάμπτονσιρ, παππούς τού σερ Εδουάρδου Μόνταγκιου (1530–1602), λόρδου Ανωτάτου Δικαστηρίου, ο οποίος αγόρασε το Μπόουτον.

 Το τέλος 
δεξιά|μικρογραφία|Ο Θωμάς Μόνταγκιου 4ος κόμης τού Σόλσμπερι, τραυματίζεται θανάσιμα στην πολιορκία της Ορλεάνης το 1428 (εικονογράφηση από το Οι Φύλακες τού Kαρόλου Ζ΄ της Γαλλίας).

Στις 27 Οκτωβρίου 1428, τραυματίστηκε κατά την πολιορκία της Ορλεάνης, όταν ο πύργος στον οποίο βρισκόταν χτυπήθηκε από κανονιοβολισμό. Υπάρχουν αντικρουόμενες αναφορές για τον τρόπο με τον οποίο τον τραυμάτισε αυτό. Ο Ενγκεράν ντε Μονστρελέ αναφέρει ότι ένα κομμάτι πέτρας από το παράθυρο «παρέσυρε μέρος του προσώπου του». Πέθανε μέρες αργότερα στο Μενγκ-συρ-Λουάρ στις 3 Νοεμβρίου 1428. Debrett's Peerage, 1968, Montagu of Beaulieu (original form of), p. 788

Πρόγονοι

 Αναφορές 

Βιβλιογραφία
 Hunt, William (1894). "Montacute or Montague, Thomas de, fourth Earl of Salisbury (1388–1428)" . In Lee, Sidney (ed.). Dictionary of National Biography. Vol. 38. London: Smith, Elder & Co.
 Kingsford, C.L. (1911). "Salisbury, Thomas de Montacute" . In Chisholm, Hugh (ed.). Encyclopædia Britannica. Vol. 24 (11th ed.). Cambridge University Press. p. 78.


 Εξωτερικοί σύνδεσμοι 
 Εκατονταετής Πόλεμος: Θωμάς Μόντακουτ, 4ος Κόμης του Σόλσμπερι (1388–1428)
 Ιστορία του Βασιλικού Μπέρκσαϊρ: Θωμάς Μόντακουτ, Κόμης του Σόλσμπερι (1388–1428)

Κατηγορία:Τάγμα της Περικνημίδας
Κατηγορία:Πρόσωπα του Εκατονταετούς Πολέμου
Κατηγορία:Άγγλοι στρατηγοί
Κατηγορία:Οικογένεια Μόνταγκιου